วิลลิสทาวเวอร์

วิลลิสทาวเวอร์ () เดิมชื่อ เซียส์ทาวเวอร์ (Sears Tower) เป็นตึกระฟ้า 110 ชั้น สูง 442.3 ม. ในเมืองชิคาโก รัฐอิลลินอย สหรัฐ ออกแบบโดยสถาปนิกบรูซ เกรแฮม (Bruce Graham) และวิศวกรฟาซลูร์ เราะห์มาน ข่าน (Fazlur Rahman Khan) จากสกิดมอร์, โอวิงส์ และเมอร์ริล (Skidmore, Owings & Merrill) 

เซียส์ทาวเวอร์เปิดใช้งานในปี พ.ศ. 2516 ทำให้กลายเป็นตึกที่สูงที่สุดในโลกแทนที่ตึกเวิลด์เทรดเซ็นเตอร์ (World Trade Center) เป็นระยะเวลา 25 ปี ระหว่างปี พ.ศ. 2517–2541 ก่อนที่จะถูกโค่นสถิติโดยเปโตรนาสทาวเวอร์ (Petronas Tower) ของประเทศมาเลเซีย 

ในวันที่ 16 กรกฎาคม พ.ศ. 2552 ทางอาคารได้เปลี่ยนชื่อจากเดิม เซียส์ทาวเวอร์ เป็น วิลลิสทาวเวอร์ อย่างเป็นทางการTallest Building in Western Hemisphere is Renamed Willis Tower

ปัจจุบันวิลลิสทาวเวอร์เป็นตึกที่สูงเป็นอันดับที่ 3 ในสหรัฐ และสูงเป็นอันดับที่ 24 ของโลก ในแต่ละปี ผู้คนมากกว่า 1.7 ล้านคนมาเยี่ยมชมหอสังเกตการณ์สกายเด็ค (Skydeck) ซึ่งสูงที่สุดในสหรัฐ ทำให้ที่นี่เป็นหนึ่งในสถานที่ท่องเที่ยวยอดนิยมที่สุดของชิคาโก

 อ้างอิง 

 แหล่งข้อมูลอื่น 
 เว็บไซต์ทางการ 
 เซียส์ทาวเวอร์ในเอ็มโพริส
 เว็บไซต์สกายเด็ค 
 SkyscraperPage diagram of Sears Tower
 โมเดล 3 มิติ จากกูเกิล 
 กล้องเซียส์ทาวเวอร์ 

 ดูเพิ่ม 
 ตึกระฟ้า

หมวดหมู่:ตึกระฟ้าในชิคาโก